
CONSILIUL ȘTIINȚIFIC al USM

EXTRAS

din şedinţa Consiliului Științific al USM 
din 27 iunie 2023, 
proces-verbal nr.8
Au fost prezenţi: 15 membri din 15

Obiect de referință:

Cu privire la reorganizarea studiilor doctorale din cadrul USM
I. În conformitate cu art.13, 27 și 28 al Regulamentului instituțional privind organizarea studiilor superioare de doctorat, Ciclul III, din 28.06.2022 și în baza raportului prezentat de președintele Consiliului Științific al USM Stepanov Georgeta, doctor habilitat, profesor universitar, Consiliul Științific al USM aprobă următoarele modificări:

1. Fuzionarea Școlii doctorale Științe Fizice, Matematice, ale Informației și Inginerești cu Școala Doctorală Științe Biologice, Geonomice, Chimice și Tehnologice; noua denumire a subdiviziunii –  Școala Doctorală Științe ale Naturii (Universitatea de Stat din Moldova, Institutul de Dezvoltare a Societății Informaționale, Universitatea de Stat „Bogdan Petriceicu Hasdeu” din Cahul); director – DUCA Maria, academician, doctor habilitat în științe biologice, profesor universitar.

2. Fuzionarea Școlii doctorale Științe Economice cu Școala Doctorală Științe Juridice; noua denumire a subdiviziunii – Școala Doctorală Științe Juridice și Economice (Universitatea de Stat din Moldova, Universitatea de Stat „Bogdan Petriceicu Hasdeu” din Cahul); director – SLUSARENCO Svetlana, doctor în drept, conferențiar universitar.

3. Transferarea doctoranzilor de la ramura ştiinţifică 53. Științe ale educației din cadrul Școlii doctorale Științe Sociale și ale Educației în Școala doctorală Științe Umanistice; noua denumire a subdiviziunii – Școala Doctorală Științe Umaniste și ale Educației (Universitatea de Stat din Moldova, Universitatea de Stat „Alecu Russo” din Bălți, Universitatea de Stat „Bogdan Petriceicu Hasdeu” din Cahul); director – GRATI Aliona, doctor habilitat în filologie, profesor universitar.

4. Schimbarea denumireii Școlii doctorale Științe Sociale și ale Educației în Școala Doctorală Științe Sociale (Universitatea de Stat din Moldova, Universitatea de Stat „Bogdan Petriceicu Hasdeu” din Cahul, Institutul Național de Informații și Securitate „Bogdan, Întemeietorul Moldovei” al Serviciului de Informații și Securitate); director – BOLEA Zinaida, doctor în psihologie, conferențiar universitar.

II. Consiliul Științific al USM va înainta Senatului aprobarea noii Organigrame a studiilor de doctorat din cadrul USM.
Preşedintele Consiliului Științific,





Georgeta Stepanov
profesor universitar

Secretar al ședinței


                                                            Lilia Spînu
